**Tuulivoimaa** tuotetaan tuuliturbiineilla. Tuulivoima sopii kotitalouskäyttöön, hajautettuun tuotantoon ja laajempaan myyntiin tarkoitettuun tuotantoon tuulipuistoissa. Tuulipuistoissa on useita tuuliturbiineja ryhmässä. 

| Tuulivoima 2007-8 (MW) |
| --- |
| Sija | Maa | 2007 | 2008 |
| 1 |  Yhdysvallat | 6 818 | 25 170 |
| 2 |  Saksa | 22 247 | 23 903 |
| 3 |  Espanja | 15 145 | 16 754 |
| 4 |  Kiina | 6 050 | 12 210 |
| 5 |  Intia | 8 000 | 9 645 |
| 6 |  Italia | 2 726 | 3 736 |
| 7 |  Ranska | 2 454 |  3 404 |
| 8 |  Britannia | 2 389 | 3 241 |
| 9 |  Tanska | 3 125 | 3 180 |
| 10 |  Portugali | 2 150 | 2 862 |
| 11 |  Kanada | 1 856 | 2 369 |
| 12 |  Alankomaat | 1 746 | 2 225 |
| 13 |  Japani | 1 538 | 1 880 |
| 14 |  Australia | 824 | 1 306 |
| 15 |  Ruotsi | 788 | 1 021 |
| 30 |  Suomi | 110 | 143 |
| Eurooppa (MW) | 57 136 | 65 947 |
| Maailma (MW) | 94 112 | 120 791 |
|

Tuulipuistot
------------

Tuulipuisto Steiermarkissa, Itävallassa
Suuria tuulipuistoja on esimerkiksi Yhdysvalloissa Horse Hollow Wind Energy Center (Texas) 735 MW (421 kpl turbiinia) ja Tanskassa Horns Rev 1 (160 MW). Kaliforniassa on myös laajoja tuulipuistoja. Lähivuosina rakennetaan suuria määriä merituulipuistoja. Saksa suunnittelee 35,4 GW uusia tuulipuistoja, joista 22,8 GW:lla on lupa. Suurin on Sandbank 4 720 MW. Britannia on päättänyt rakentaa maailman suurimman merituulipuiston 1 000 MW 2008-2010. Se rakennetaan 12 mailin päähän Kent:n rannalta. Siinä on 341 turbiinia. Glasgow'n lähelle suunnitellaan 322 MW:n tuulipuistoa. Tanska on päättänyt ainakin kahdesta 200 MW:n puistosta.

Viro suunnittelee yhteensä 200 tuulivoimalaa 1 000 MW:n teholla. New Yorkiin Long Islandin lähelle suunnitellaan 40-turbiinin merivoimalaa. Koska merellä tuulee enemmän, European Wind Energy Association (EWEA) ennustaa merituulivoiman lisääntyvän 0,6 GW:sta 10.GW tällä vuosikymmenellä ja 70 GW:n (2020). US. Department of Energy mukaan maailman tuulivoimapotentiaali on 15-kertainen energiatarpeeseen verrattuna.

Eurooppa
--------

*Pääartikkeli: Tuulivoima Euroopan unionissa*
### Suomi

*Pääartikkeli: Tuulivoima Suomessa*
Tuulipuisto Iissä, Pohjois-Pohjanmaalla.

| Tuulivoima (MW) |
| --- |
| Sija | Maa | 2005 | 2006 |
| 1 | Saksa | 18 415 | 20 622 |
| 2 | Espanja | 10 028 | 11 615 |
| 3 | USA | 9 149 | 11 603 |
| 4 | Intia | 4 430 | 6 270 |
| 5 | Tanska (& Färsaaret) | 3 136 | 3 140 |
| 6 | Kiina | 1 260 | 2 604 |
| 7 | Italia | 1 718 | 2 123 |
| 8 | Britannia | 1 332 | 1 963 |
| 9 | Portugali | 1 022 | 1 716 |
| 10 | Ranska | 757 | 1 567 |
| 11 | Hollanti | 1 219 | 1 560 |
| 12 | Kanada | 683 | 1 459 |
| 13 | Japani | 1 061 | 1 394 |
| 14 | Itävalta | 819 | 965 |
| 15 | Australia | 708 | 817 |
| 16 | Kreikka | 573 | 746 |
| 17 | Irlanti | 496 | 745 |
| 18 | Ruotsi | 510 | 572 |
| 19 | Norja | 267 | 314 |
| 20 | Brasilia | 29 | 237 |
|
| 29 | Suomi | 82 | 86 |
|
|  | Maailma (MW) | **59 091** | **74 223** |

Suomessa on tuulivoimaa 86 MW (2006) 93 voimalassa. 90-luvulla tavoitteeksi asetettiin 494 MW (2010). Tuulivoiman ennustetaan lisääntyvän 20–30 %:n kokonaisenergiasta. 3 500 MW vastaa 10 % Suomen sähkönkulutuksesta. Kasvua on aiemmin hidastanut heikot uusiutuvan energian tuet. Useissa maissa tuulivoimaa tuetaan syöttötariffilla, joka on lisännyt niissä tuulivoimaa nopeasti. Suomen tuuliolosuhteet ovat yhtä hyvät kuin Saksan, joka on investoinut eniten tuulivoimaan 2006. Ilmatieteenlaitos kerää tietoa Suomen tuuliolosuhteista. 
Suomen ensimmäinen tuulipuisto oli Vaasan seudulle Korsnäsin 1991 perustettu tuulipuisto. Sen teho oli 800 kW neljällä tuuliturbiinilla. Tehoa lisättiin aluksi 200 kW:sta 1 000 kW:n ja viime vuosien aikana 3 MW. Reposaaren tuulipuistossa kymmenen voimalan yhteisteho on 10,3 MW. Raahen tuulipuistossa on viisi 2,3 MW:n tuuliturbiinia (11,5 MW). Hangossa on 8 MW:n tuulipuisto neljällä voimalalla.

### Ruotsi

*Pääartikkeli: Tuulivoima Ruotsissa*
Germanwatchin ilmastopolitiikan arvion *Climate Change Performance Index 2008* mukaan Ruotsi oli lisännyt huonosti uusiutuvaa energiaa. Vuonna 2006 tuulivoimaa oli 562 MW. Vuonna 2008 sen määrä lähes kaksinkertaistui 1 021 MW:n. Ruotsin hallituksen tavoite on kuitenkin lisätä sitä nykyisestä 1 TWh:sta (2006) 10 TWh:iin (2015). Tuulivoimalle myydään sähkösertifikaatteja, jotka lisäävät sen kilpailukykyä vuodesta 2008.(se wiki). Ruotsalainen energiayhtiö on osakkaana tanskalaisessa tuulipuistossa. Öresundiin valmistuu 2007 Lillgrund-nimellä 110 MW:n (48 kpl 2,3MW) tuulipuisto. Turbiinit on Siemens Wind Powerin

### Norja

Norjalaisten energiatutkijoiden mukaan tuulivoimasta voi tulla yhtä suuri myyntimenestys kuin öljystä. Öljyä viedään 2 500 TWh/vuosi ja maan tuulivoimapotentiaali on 14 000 TWh. Asiantuntijat ennustavat 20 TWh tuotantoa vuonna 2020. Aker Kværner on osallistunut Ranskan ja Saksan merituulivoiman rakentamiseen. StatoilHydro kehittää tuulivoimaa Enovan tuella. Tuulivoimaa pidetään potentiaalinen kultakaivoksena norjalaiselle teollisuudelle.

### Espanja

*Pääartikkeli: Tuulivoima Espanjassa*
Espanjassa on tuulivoimaa 11615 MW (2006). Vuonna 2006 asennettiin lisää 1587 MW. Espanjan osuus maailman tuulivoimasta on 15,6 % (2006). Espanjan ennustetaan lisäävän 2000 MW vuodessa tavoitteeseensa 20 000 MW (2010). Tuulivoima antaa 8,8 % sähköstä (2006). Kaikki tuulivoima on kytketty yhteiseen kontrollikeskukseen, joka säätää verkkoeroja. Espanja julkaisee yksityiskohtaisen uusiutuvan energian suunnitelman 2008-2020. ‘Environmental Initiatives Plan for 2007-2008’ edistää myös tuulipuistoja monin toimenpitein.

### Italia

Italiassa on tuulivoimaa 2 123 MW (2006). Italiassa tuulienergialle on ollut syöttötariffi vuodesta 1992, joka vaihdettiin 2002 Green Certificate –järjestelmään. Siihen sisältyy velvoite voimayhtiöille tuottaa tietty energiamäärä uusiutuvalla energialla. Geotermistä- ja vesienergiaa on vaikea lisätä. PV-markkinat kehittyvät syöttötariffin vauhdittamana, mutta tavoite rajoittuu 300 MW:n (2010). Italia todennäköisesti saavuttaa vuoden 2010 tavoitteensa (2 500 MW) jo vuonna 2007.

### Britannia

Britannia aikoo ohittaa Tanskan suurimpana merituulivoiman rakentajana vuonna 2008. Ennuste on 20 000 MW merituulivoimaa (2020) eli 17 % sähköstä. projekteihin sisältyy London Array 1 000 MW (2012), Greater Gabbard 500 MW (2010) ja Thanet 300 MW (2010) ja Walney 450 MW (hyväksytty).

Britanniassa on tuulivoimaa 1963 MW (2006). Lisäystä vuodessa oli 634 MW (2006). 
Britannia on sitoutunut lisäämään uusiutuvan enrgian määrää Hallituksen tavoite on vähentää hiilidioksidipäästöjä 60 % (2050). Useita tuulipuistoja on suunnitteluvaiheessa sekä merelle että maalle. UK Department of Trade and Industry (DTI) laskee, että vuoden 2010 uusiutuvan energian 10 000 MW lisäystarve saataisiin 3 000-5 000 tuuliturbiinilla. Isossa-Britanniassa on 144 tuulipuistoa, jotka tuottavat energiaa 2 144 MW. Näistä onshore on 85 %. Rakenteilla on 1266 MW tuulivoimaa (63 % onshore). Lupa on myönnetty 3 789 MW:lle tuulivoimalle (42 % onshore). Suunnitteluvaiheessa on 10 787 MW (66 % onshore). Uusimpia tuulipuistoja ovat Cefn Croes Walesissa ja Cambrian Mountains. Glasgow'sta etelään rakennetaan 322 MW:n tuulipuisto. Maa ostettiin 350 miljoonalla eurolla (Scottish Power). 140 tuuliturbiinia tilattiin Siemens:ltä. Tuulivoima on merkittävin lisättävä uusiutuva energialähde Englannissa. Vuonna 2007 suurin valmistuva puisto on 322 MW Skotlannissa Glasgow'sta etelään. Englannissa on vuodesta 2001 Renewables Obligation, Green Certificate tukijärjestelmä. Ison-Britannian ennustetaan lisäävän tuulivoimaa 4 000 MW 2007-2010.

Britannia on päättänyt rakentaa maailman suurimman merituulipuiston 1 000 MW. London Arrey (2008-2010). Puiston nimi on London Array ja siinä on 341 turbiinia. Se rakennetaan 12 mailin päähän Kent:n rannalta. Osat on jo valmiina. Rakentajina ovat Shell Wind Energy, E.ON UK Renewables ja Core. Hinta on £1,5bn. Puistoa rakennetaan 4 vuotta ja se valmistuu vaiheittain 2008-2010. Se tuottaa 1 000 MW sähköä, joka riittää 750 000 kotiin.

Englannissa on laskettu, että maa voisi tuottaa 40 % sähköstään (48 GW) tuulivoimalla (2030), jos se rakentaisi joka vuosi tuulivoimaa 2 500 MW merelle. Tavoite on saavutettavissa englantilaisilla yrityksillä. Ohjelma työllistäisi 36 000 ihmistä ja vähentäisi maan hiilidioksidipäästöjä 21 %. Britannian tuulivoimapotentiaali on 919 GW, eli 10-kertainen maan vuoden 2002 sähkönkulutukseen verrattuna.

Britanninan merituulipuistoihin sisältyy:

* Scroby Sands (30 × 2MW) (2004) Vestas
* North Hoyle 60 MW (30 × 2MW) (2004) Vestas
* Kentish Flats 90 MW (30 × 3MW) (2005) Vestas
* Barrow 90 MW (30 × 3MW) (2006) Vestas
* Burbo 90 MW (30 × 3MW) (2007) Siemens Wind Power
* Shell Flat 324 MW (90 × 3,6 MW) (valmis 2009)
* London Array 1 000 MW (valmis 2008-10)

### Portugali

Portugalissa on tuulivoimaa 1 716 MW (2006). Lisäystä vuodessa oli 694 MW (2006).

### Ranska

*Pääartikkeli: Tuulivoima Ranskassa*
Ranskassa oli tuulivoimaa 3 404 MW vuonna 2008 (1 567 MW 2006). Ranskan ennustetaan lisäävän tuulivoimaa 4 000 MW 2007-2010.

### Saksa

*Pääartikkeli: Tuulivoima Saksassa*
Saksassa oli tuulivoimaa 23 903 MW vuonna 2008 (20 622 MW 2006). Saksan osuus maailman tuulivoimasta oli vuonna 2006 27,8 % ja 2008 20 %. Vuonna 2007 Saksan osuuden ennustettiinkin supistuvan lähivuosina. Tuotanto vaihtelee alueittain. Esimerkiksi Schleswig-Holstein tuotti sähköstä tuulivoimalla: 38 % vuonna 2008, 35 % v. 2006 ja 25 % v. 2004. Koko Saksassa tuulisähkö oli 7 % sähkönkulutuksesta vuonna 2008. Saksassa on maailman suurimmat tuuliturbiinit. Vuonna 2020 tuulipuistot maalla ja merellä voivat tuottaa 20 % Saksan energiankulutuksesta. 2006 10 % energiasta on uusiutuvista lähteistä. Tavoite on käyttää vähintään 50 % uusiutuvaa energiaa 2050.

Bundesverband Erneuerbare Energie mukaan (2009) uusiutuvan energian tuella vuonna 2020 Saksan sähköstä voidaan tuottaa tuulivoimalla 150 GWh vuodessa, mikä vastaa 25 % ennustetusta vuoden 2020 (ja toteutuneesta v. 2003) sähkönkulutuksesta. Uusiutuva energia mahdollistaisi luopumaan 97 %:sta nykyistä (2007) ydinvoimaa ja tekisi Itämeren kaasuputkihankeen tarpeettomaksi.

Saksa suunnittelee 35,4 GW uusia tuulipuistoja, joista 22,8 GW:lla on lupa: Pohjanmerelle 21 411 MW ja Itämerelle 1 382 MW. Suurimpia rakennettavia tuulipuistoja ovat:

* Sandbank (3-5 MW) 4 720 MW *selvennä*
* Hochsee Windpark Nordsee 2286 MW – 1. vaihe: 400 MW 2009
* Nördlicher Grund (3-5 MW) 1 206-2 010 MW
* Borkum Riffgrund (2,5-5 MW) 1 800 MW
* BARD Offshore I (3-5 MW) 1 600 MW
* Dan Tysk (5 MW) 1 500 MW
* Global Tech I (4,5 MW) 1 440 MW
* Nordsee Ost (4-5 MW) 1 250 MW
* Offshore NorthSea Windpower (4-5 MW) 1 255 MW
* Gode Wind (3-5 MW) 1 120 MW
* Borkum West (5 MW) 1 040 MW
* Arkona Becken Südost (4-5 MW) 1 005 MW (Itämerelle)

### Tanska

*Pääartikkeli: Tuulivoima Tanskassa*

| Tanskan tuulipuistot |
| --- |
| Vuosi | Puisto | Kapasiteetti | Turbiinit |
| 1991 | Vindeby | 5 MW | 450 kW - 11 kpl |
| 1995 | Tunø Knob | 5 MW | 500 kW – 10 kpl |
| 2001 | Middelgrunden | 40 MW | 2 MW – 20 kpl |
| 2002 | **Horns Rev 1** | 160 MW | 2 MW – 80 kpl |
| 2003 | Samsø | 23 MW | 2,3 MW – 10 kpl |
| 2003 | Rønland | 17 MW | 4 × (2 ja 2,3 MW) |
| 2003 | Frederikshavn | 8 MW | 4 × 2,3 MW + 3 MW
  |
| 2003 | **Nysted Offshore** | 165 MW | 2,3 MW - 72 kpl |

Tanskassa on tuulivoimaa 3 136 MW (2006). Tanska on johtava tuulivoiman tuottaja maailmassa. Tanskassa sähköstä 20 % tuotetaan tuulella. Tanska varautuu investoimaan tuulivoimaan yli 50 % sähkönkulutuksestaan vuoteen 2025 mennessä. 
Tanskassa Vindeby Lolland:ssa (1991) oli maailman ensimmäinen tuulipuisto. Siellä on 11 kpl 450 kW:n turbiineja. Tanskan isoimmat tuulipuistot ovat Horns Rev 1 ja Nysted Offshore. Horns Rev 1:n 160 MW omistaa Vattenfall (60 %) ja Dong Energy (40 %). Nysted Offshore 160 MW omistaa Dong Energy ( 80 %) ja E.ON Ruotsi (20 %). Siellä on 72 tuuliturbiinia 8 rivissä 10 kilometrin päässä rannalta. Korkeus on noin 110 metriä. 

Vuodesta 2004 on testattu 165 metrin tuuliturbiineja 5 MW kapasiteetilla. Dong Energy rakensi 200MW:n tuulipuiston, Horns Rev 2, joka valmistui vuonna 2009. Dong Energy ja E.ON Ruotsi rakensivat 200 MW:n Rødsand tuulipuiston, joka valmistui 2010. Molemmat rakennettiin merelle. Yhteensä ne vastaavat 4 %:sta Tanskan sähkönkulutuksesta.

### Viro

Viro suunnittelee 200 tuulivoimalan (1000 MW:n) tuulipuiston rakentamista Hiidenmaan luoteisrannikolle vaiheittain vuodesta 2010.

Vuonna 2010 Virossa tuulivoimaa oli asennettuna 149 MW, Liettuassa 154 MW ja Venäjällä 9 MW.

Australia
---------

Australiassa on tuulivoimaa 817 MW (2006). Tuulipuistoja oli 27 (2006). Australian tuulipuistot: rakenteilla 521 MW, tarjousvaiheessa 165 MW ja suunnittelu hyväksytty 2327 MW. Australian tuulipuistoihin sisältyy:

1. Wattle Point (SA) - 90,75 MW
2. Alinta/Walkaway (WA) - 90 MW
3. Lake Bonney (stage 1) (SA) - 80,5 MW
4. Cathedral Rocks (SA) - 66 MW
5. Emu Downs Wind Farm, Western Australia (WA) - 80 MW

Intia
-----

Intia on maailman suurimpia tuulivoimamarkkinoita. Intiassa oli tuulivoimaa 9 645 MW vuonna 2008 (6 270 MW 2006). Vuonna 2006 Intiassa oli 8,4 % maailman tuulivoimasta.. Tuulivoimaa käytetään muun muassa vedenpumppaukseen maanviljelyssä ja kotitalouksissa. Intialaisiin tuulivoimayrityksiin sisältyy Suzlon Energy.

Japani
------

Japanissa oli tuulivoimaa 1 880 MW vuonna 2008. (1 394 MW 2006). Yksi tuulipuistoista on: Wakamatsu ward (Kitakyushu). Japanin tuulivoima on saanut piristysruiskeen valtion vaatimuksesta, että voimayhtiöiden on tuotettava tietty osa energiasta uusiutuvalla energialla. Tuulivoima lisääntyi 2003-06: 461 → 1 400 MW. Pyörremyrskyt ovat hidastaneet käyttöönottoa. Japanilainen sähköstandardi poikkeaa kansainvälisestä IEC-standardista. Tavoite on 3 000 MW (2010). Japanilla on valtava merituulivoimavaranto. Ensimmäinen Tokion yliopiston ja sähköyhtiön tutkimus totesi, että 10 % sähköstä saataisiin Tokion merituulivoimalla.

Kanada
------

Kanadassa oli tuulivoimaa 2 369 MW vuonna 2008. Vuonna 2005 sitä oli vain 683 MW, joten lisäys on huikea. Kanadan provinssien tavoitteena lisätä tuulivoimaa vähintään 10 000 MW:iin (2015). Kanadalaisia tuulipuistoja on:

1. Prince Project - osa I & II (Ontario), 189 MW
2. Murdochville Project - osa I & II & III (Quebec), 162 MW
3. Centennial (SaskPower near Swift Current, Saskatchewan), 149,4 MW
4. Erie Shores (Ontario), 99 MW
5. St Leon - Phase 2 (Manitoba), 84 MW

Kiina
-----

*Pääartikkeli: Tuulivoima Kiinassa*
Kiinassa oli tuulivoimaa 12,2 GW vuonna 2008. Vuonna 2005 sitä oli vain 1260 MW, eli Kiina on kymmenkertaistanut kapasiteetin 3 vuodessa. Kiinan tuulivoimapotentiaali on 250 GW maalla ja 750 GW merellä. Kiina oli neljänneksi suurin tuulivoiman markkinamaa maailmassa vuonna 2008. Tuulivoiman lisäystä Kiinassa nopeuttaa  Kioton pöytäkirjan puhtaan kehityksen -projektirahoitus (Clean Development Mechanism CDM). Vuonna 2006 Kiinan tavoite oli 5 GW vuonna 2010, jonka he uskoivat saavuttavansa etuajassa.

Yhdysvallat
-----------

*Pääartikkeli: Tuulivoima Yhdysvalloissa*
Yhdysvalloissa oli tuulivoimaa 25 170 MW (2008), 16 818 MW (2007), 11 603 MW (2006), 9 149 MW (2005), 6 740 MW (2004), 6 374 MW (2003), 4 660 MW (2002), 4 261 MW (2001) ja 2 566 MW (2000).  Vuonna 2007 rakennettiin yli 3 000 MW tuulivoimaa lisää. Yhdysvaltain kongressi harkitsi Renewables Portfolio Standards (RPS) lakia kesällä 2007. Laki käyttää markkinamekanismeja varmistamaan lisääntyvän uusiutuvan energian käytön USA:ssa. Teksasin kuvernööri George Bush kirjasi RPS:n lakiin 1999. Teksasissa oli vuonna 2007 vireillä 7 suurta tuulipuistoa: 80–240 MW (ka. 162 MW).

The American Wind Energy Association jakaa tietoa maan tuulivoimasta. Minerals Management Service valvoo tuulivoimaloita. Suurimmat amerikkalaiset tuulipuistot (2006):

* Horse Hollow Wind Energy Center (Texas), 421 kpl, 735 MW
* Maple Ridge Wind Farm (Lowville, NY), 95 kpl 1,65 MW Vestas, 320 MW
* Stateline Wind Project (OR &WA) 300 MW
* King Mountain (Texas) 281 MW
* Sweet Mountain (Texas) 264 MW
* Montezuma Hills 8 kpl 3M Vestas, korkeimmat.

Vuonna 2006 tuuliturbiinien keskikoko oli 1,6 MW ja korkeus 100–145 metriä. Vuonna 2006 FLP Energy rakensi kolmasosan uudesta tuulivoimasta Ala kasvaa nopeasti ja sen mukaisesti yritykset kilpailevat markkinaosuuksista. Volyymi laskee hintaa ja suuri markkinaosuus antaa mainosetua myös ulkomailla, kuten Kiinassa. Näyttää siltä, että vuonna 2006 Siemens vähensi USA:ssa GE Energyn ja Vestaksen kauppoja merkittävästi. Siemens tuli USA:n edellisenä vuonna yritysoston kautta. Tuulivoiman valmistajat olivat (kpl):

* GE Energy 1146
* Siemens 573
* Vestas 465
* Mitsubishi 128
* Suzlon 90
* Gamesa 50.

USA:n suurin tuulipuisto on Horse Hollow Wind Energy (valmistui 2006). Puistossa on 421 tuuliturbiinia. Kapasiteetti on 735 MW. Sen omistaa Florida Power & Light. (Texas). Aiemmin USA:n suurin puisto oli Stateline Wind Project Oregonin ja Washingtonin rajalla 300 MW. Kalifornian tuulipuistot ovat vieläkin isompia, mutta ne sijaitsevat erillisinä rypäinä. Niillä on useita omistajia. Niiden rakennus alkoi jo 1982 teholtaan 65 kW:sta useisiin MW:ihin. Nyt niitä uusitaan ja tuuliturbiinien tehot on 0,7-5 MW. Pohjois-Kaliforniaan rakennettiin ensimmäisiä tuulipuistoja. 1970-luvun öljykriisi vauhditti edullista veropolitiikkaa. Sacramentojoen lähellä Montezuma Hillsissä on korkeimmat tuuliturbiinit. Maple Ridge Wind Farm (Lowville, NY) on USA:n toiseksi suurin tuulipuisto. Puistossa on 195 kpl 1,65 MW:n Vestas-tuuliturbiineja, yhteensä 320 MW. Puisto sai nimensä vaahterasiirapista. Se avattiin 26.9.2006. Puisto saa 10 miljoonaa dollaria kunnallista tukea: 2 miljoonaa dollaria vuosittain 75 maanomistajalle ja 8 miljoonan dollarin verotulot alueelle. Kohde lisäsi New Yorkin uusiutuvaa energiaa kuusinkertaisesti. Omistajina on PPM Energy ja Horizon Wind Energy. New Mexicossa (Fort Sumner) on Wind Energy Center 136 kpl à 1,5 MW. Sen omistaja FPL Energy eli Florida Power and Light. Montezuma Hills tuulipuistossa on korkeimmat tuulivoimalat: 415 jalkaa. Ne on 110 jalkaa korkeampia kuin Vapaudenpatsas. Jokainen tuottaa sähkön 1 000 taloudelle. Mountaineer Wind Energy Centerin 66 MW (West Virginia) omistaa FPL Energy. Iowassa ja Minnesotassa on yhteensä 2 000 MW tuulivoimaa 2007. New Yorkiin Long Islandin Jones Beachin lähelle suunnitellaan 40 turbiinin merivoimalaa. Ympäristöryhmät, viranomaiset, voimayhtiö ja New Yorkin kuvernööri tukevat projektia (en wiki.

Ajankohtaisuus
--------------

Tietojen ajankohtaisuus kannattaa tarkistaa: Tuotantomäärät ja tavoitteet lisääntyvät vuosittain. Maailman tuulivoiman kapasiteetti oli 59 GW vuonna 2005 ja 121 GW vuonna 2008. Kasvunopeutta rajoittava tekijä on tuuliturbiinien ja niihin tarvittavien osien tuotantokapasiteetti.

Katso myös
----------

* Tuulivoima
* Tuulivoima Tanskassa
* Tuulivoima Saksassa
* Tuulivoima Suomessa
* Tuulivoimakapasiteetti eri maissa
* Luettelo tuuliturbiinien valmistajista
* Merituulivoima
* Kestävä kehitys alueittain ja maittain

Lähteet
-------

1. ↑  Global installed wind power capacity (MW) – Regional Distribution Table, End 2008
2. ↑  EWEA 2009
3. ↑   Zukunftsmarkt: Offshore, Bundesverband WindEnergie e.V.
4. ↑  Wind Energy's Potential (Arkistoitu – Internet Archive)
5. ↑  Global Wind Energy Council (GWEC) statistics
6. ↑  European Wind Energy Association (EWEA) statistics
7. ↑  Faktaa tuulivoimasta -esite (Arkistoitu – Internet Archive) Tuulivoimayhdistys, helmikuu.2005
8. ↑  Tuulienergia Ilmatieteen laitos (Arkistoitu – Internet Archive)
9. 1 2 3 4 5 6 7 8  Global installed wind power capacity (MW) – Regional Distribution Table, end 2008
10. ↑  Svensk Vindkraftförening Om vindkraft 16.3.2007
11. ↑  Lillgrund (Arkistoitu – Internet Archive)
12. 1 2 3  Fremtidens havmølleplaceringer 2025 - Udvalget for fremtidens havmølleplaceringer[vanhentunut linkki] Energistyrelsen Tanska, 24.4.2007, s.96, 101 ja 104
13. ↑  Vindkraft kan bli like stort som olje, Vindkraft kan bli en like stor eksportartikkel som olje og gass. Mulighetene er grenseløse, ifølge Sintef-forsker (Arkistoitu – Internet Archive) Adressa 24.1.2008
14. 1 2 3 4 5 6 7 8 9 10 11  Global wind energy markets continue to boom – 2006 another record year Global Wind Energy Council 2.2.2007
15. 1 2 3 4 5  Global Wind 2006 Report Global Wind Energy Council GWEG
16. ↑  Hutton to anounce major offshore wind push. "By 2020 enough electricity to power all of UK's homes". BWEA welcomes new offshore wind proposal BWEA 7.12.2007
17. ↑  UK windfarms The British Wind Energy Association
18. ↑   (Arkistoitu – Internet Archive)
19. ↑  London Array
20. ↑  The British Wind Energy Association
21. ↑
22. ↑  A Energia eólica em Portugal (Arkistoitu – Internet Archive) 2006
23. ↑  Status der Windenergienutzung in Deutschland 31.12.2008 DEWI
24. ↑  History and Development German Windenergy Association
25. ↑  Stromversorgung 2020 - Wege in eine moderne Energiewirtschaft, Strom-Ausbauprognose der Erneuerbaren-Energien-Branche Bundesverband Erneuerbare Energie (BEE), 1/2009
26. ↑  Potenzial der erneuerbaren Energien Erneuerbare Energien decken 2020 fast die Hälfte des deutschen Strombedarfs kuvaus
27. ↑  Offshore-Wind (Arkistoitu – Internet Archive) Deutsche Energie-Agentur GmbH
28. 1 2 3  Danish offshore wind, Key environmental issues142s
29. ↑  Wind energy, A visionary match (Arkistoitu – Internet Archive) Technical University of Denmark, Roskilde
30. ↑  Ympäristöministeriö 18.4.2007
31. ↑  Euroopan tuulivoima 2010 (Arkistoitu – Internet Archive) 01.03.2011 Energiateollisuus ry
32. ↑  Wind Energy Projects in Australia (Arkistoitu – Internet Archive) Australian Wind Energy Association, 2006
33. 1 2  Global Wind Report 2006 Global Wind Energy Council GWEG, s.40-41
34. ↑  Global Wind Energy Outlook 2008 Global Wind Energy Council GWEC lokakuu 2008, s. 54.
35. ↑  Global Wind Report 2006 Global Wind Energy Council GWEG, s.40-41
36. ↑  — Installed U.S. Wind Capacity Wind and Hydropower Technologies Program, U.S. Department of Energy.
37. ↑  U.S. wind industry to install over 3,000 megawatts of wind power in 2007: First quarter market report (Arkistoitu – Internet Archive) AWEA 10.5.2007
38. ↑  Annual U.S. wind power rankings track industry's rapid growth (Arkistoitu – Internet Archive) AWEA 11.4.2007

Aiheesta muualla
----------------

* Potentials of wind energy Enercon
* Wind power outlook 2007, Wind: Powering a Cleaner, Stronger America American Wind Energy Association AWEA

Uusiutuva energia ja kestävä kehitys

|  |  |
| --- | --- |
| Aurinkovoima: | aurinkokenno | aurinkolämmitys | aurinkokeräin | keskittävä aurinkovoima | aurinkojäähdytys |
| Tuulivoima: | merituulivoima | luettelo merituulivoimasta | tuulipuisto | tuulimylly |
| Vesivoima: | aaltoenergia | vuorovesienergia | vuorovesimylly |
| Maa, vesi ja ilma: | geoterminen energia | maalämpö | ilmalämpöpumppu | ilma-vesilämpöpumppu | ilmavirtavoimala |
| Biologinen: | biomassa | energiakasvit | puupolttoaine | pelletti | biopolttoaine | bioetanoli | E85 | biodiesel | biokaasu |
| Kemiallinen: | polttokenno | vetytalous | metanolitalous |
| Muuta | energiansäästö | energiatehokkuus | fuusioreaktori | vihreä sähkö | hajautettu energiantuotanto | sähköntuotanto | lämmöntuotanto | kaukolämpö | energiankulutus| valaistus | tuontisähkö | säätövoima | lämmön varastointi | sähkön varastointi | kuljetus | sähköauto | hybridiauto | joukkoliikenne | kimppakyyti |

Energiantuotanto

|  |  |
| --- | --- |
| **Käsitteitä**: | energiansäästö · hajautettu tuotanto · kaukolämpö · lämmöntuotanto · sähköntuotanto · säätövoima · varavoima · lämpöenergian varastointi · energian varastointi |
| **Uusiutumaton energia**: | 

|  |  |
| --- | --- |
| Fossiilinen: | hiilivoima · maakaasuvoima · maaöljy |
|  Muut: | turvevoima · ydinvoima |

 |
| **Uusiutuva energia**: | aaltovoima · aurinkoenergia · biomassa · geoterminen energia · tuulivoima · vesivoima |